Un estudi confirma que certs entorns laborals augmenten el nombre d’empleats que assisteixen a la feina tot i estar malalts i augmenten les conseqüències negatives per als treballadors i l’organització\nUn estudi recent de la investigadora de la UB Business School Dra. Mercè Mach ha confirmat els efectes de l'entorn laboral i el suport del supervisor en la decisió dels empleats d'assistir o no a la feina tot i estar malalts o no trobar-se bé, un pràctica coneguda com “presentisme”. El presentisme té importants conseqüències sobre el rendiment de l'organització i el benestar de les persones. A més, la literatura científica ha demostrat que els empleats que van a treballar…\nL’exalumne Binyamin Yusoff rep el premi extraordinari de doctorat\nL’exalumne del doctorat d’Empresa de la UB Business School Dr. Binyamin Yusoff ha sigut guardonat amb el premi extraordinari de doctorat corresponent al curs acadèmic 2016-2017. La cerimònia d’entrega del guardó va tenir lloc al Paranimf de l’Edifici Històric de la Universitat de Barcelona el 9 d’abril de 2019. L’acte va estar presidit pel rector de la universitat, Dr. Joan Elias. Binyamin Yussof va defensar la seva tesi doctoral Decision analysis, uncertainty theories and aggregation operators in financial selection problems…\nEls alumnes de l’Executive MBA de la UB Business School van participar en un taller dinàmic sobre lideratge fora del campus universitari. En concret, el grup es va reunir en un hotel de la localitat costanera de Sitges durant dues jornades intensives, els passats dies 19 i 30 de març de 2019, en comptes de fer-ho a les aules habituals de la Facultat d’Economia i Empresa, situades al principal campus de la ciutat, conegut com a Diagonal Portal del Coneixement. Es tracta d’una…\nEl X Congreso Internacional de la RIDIT acepta propuestas de ponencias hasta finales de abril\nLa Universidad de Barcelona (UB) y la Red de Investigación y Docencia en Innovación Tecnológica (RIDIT) organizarán el X Congreso Internacional de la RIDIT “Ecosistemas de innovación y emprendimiento. Una visión internacional” del 20 al 22 de noviembre de 2019 en la Facultad de Economía y Empresa de la Universidad de Barcelona. El congreso está destinado a investigadores, profesores, emprendedores, gestores, estudiantes y personas interesadas en los procesos de innovación y cambio tecnológico. Los investigadores interesados en presentar una ponencia…\nLa UB Business School acollirà la 5a edició de la Barcelona Marketing & Business Models International Summer School del 15 al 19 de juliol de 2019. Els participants tindran l’oportunitat d’analitzar els temes i reptes més recents de la disciplina del màrqueting durant un curs intensiu d’una setmana a la Universitat de Barcelona, una de les principals universitats europees. La Barcelona Marketing & Business Models International Summer School explorarà noves aproximacions i estratègies de màrqueting, repensarà els models empresarials i…\nLa UB Business School ha participat per cinquè any consecutiu al saló de màsters i postgraus Futura. La 16a edició d’aquesta cita anual, organitzada per Fira Barcelona al recinte Montjuïc del 22 al 23 de març, va atraure més de 70 expositors. El personal de l’escola va presentar la seva oferta de programes, que inclou el Màster de Recerca en Empresa, Màster d’Empresa Internacional, Doctorat d’Empresa, Executive MBA i escoles d’estiu. Moltes estudiants van apropar-se a l’equip d’informadors de la…\nLa Summer School on Management of Creativity in an Innovation Society oferirà l’oportunitat d’explorar i comparar els ecosistemes creatius i innovadors de Mont-real, Toronto i Barcelona del 27 de juny al 13 de juliol de 2019. El programa està coordinat conjuntament per HEC Mont-real i la Universitat de Barcelona. Els participants tindran l’oportunitat de realitzar visites a empreses innovadores i organitzacions creatives. Aquest programa intensiu de dues setmanes també oferirà l’oportunitat de conèixer a líders i pensadores influents, dissenyadors de…\nL’investigador de la UB Business School Claudio Cruz Cazares ha sigut nomenat recentment director del Barcelona Entrepreneurship Institute (BIE), que recolza i impulsa l’emprenedoria entre els membres de la comunitat universitària. Cruz Cazares també és professor del Màster de Recerca en Empresa i director de tesis al programa de doctorat en Empresa. Així mateix, ha sigut director del Màster de Creació i Gestió d’Empreses Innovadores i de Base Tecnològica de la Facultat d’Economia i Empresa fins a la seva designació…\nLa Facultat d’Economia i Empresa de la UB, entre les millors de l’àrea de Ciències Socials i Administració\nLa Facultat d’Economia i Empresa de la Universitat de Barcelona té la reputació de ser una de les millors de l’àrea de les Ciències Socials i Administració. Un cop més, la classificació internacional QS World University Rankings by Subject 2019 ha confirmat aquesta posició destacada. En concret, la UB se situa entre les cinc millors universitats espanyoles dins d’aquesta àrea del coneixement. L’àrea de les Ciències Socials i Administració engloba matèries com la Comptabilitat i Finances, Economia i Econometria, Sociologia,…\nEls estudiants del màster d’Empresa Internacional de la UB Business School es beneficiaran d’un nou conveni d’intercanvi Erasmus+ amb la Universitat de Kyoto (Japó). A partir del curs acadèmic 2019/20, dos estudiants de la Facultat d’Economia i Empresa podran estudiar durant un semestre a la Universitat de Kyoto cada any. Així mateix, dos estudiants de la Universitat de Kyoto podran realitzar una estada temporal d’un semestre a la Facultat d’Economia i Empresa de la Universitat de Barcelona. La directora del…


PEDALWEB: marzo 2012\nPublicado por David Ponti en 0:04 4 comentarios\nPORTS DEL MARESME 2012 - INICI TEMPORADA\nLes clàssiques de primavera ja han començat: Paris-Niça. Tirreno-Adriatico, Milan-San Remo... i també el circuit català.\nEl passat diumenge 4 de març vam estar a la primera marxa de la temporada del Circuit de Gran Fons, que es va celebrar a Arenys de Munt, la Marxa Ports del Maresme, organitzada per Munt Bikes. Cal anotar que és la primera edició d’aquesta marxa i esperem que no sigui la darrera.\nL’itinerari fou d’uns 140 km amb uns 2500 metres de desnivell, molt interessant: el pollastre, Collsacreu, Santa Helena, Santa Fe, les Costes de baixada, a buscar la Roca per pujar per Sant Bartomeu, Can Bordoi i tornar a entrar al Maresme per Collsacreu. Link Wikiloc (autor Manolitospace)\nPer passar la jornada vam quedar amb el Toni (que es prepara per la seva primera BPB, ànims!) i Charly (que tornarà d’équipier a la Titan, força!). Inici del dia al voltants de les 8 després de recollir dorsals i obsequis:un buff, gel, barreta... suavitzant i lleva-taques per la roba i un pot de gomina industrial... que em serà molt últi ;-)\nCom sempre al davant van sortir forts, hi havia ganes, i pel darrera ben tranquils. Planejada molt suau fins a Sant Pol, pujada pel pollastre, continuem coronant Collsacreu i baixada fins a Sant Celoni. Aquest tram a l’obaga va crear ensurta a més d’un. Sortim a Sant Celoni i la pujada cap a Santa Helena i Santa Fe es va fer moooooolt llarga, sort de l’avituallament de lujo que hi havia a dalt, vam recuperar forces i baixada ràpida de les costes, que francament prefereixo fer-les pujant.\nCap a Palautortera i Cardedeu on els de la curta ja van girar i els de la llarga ens van dur fins a la Roca. Pujada preciosa de Sant Bartomeu, baixada cap a Òrrius, direcció Dosrius, coronem Can Bordoi, baixada cap a Llinars, i ja a buscar la darrera pujada per Collsacreu, on al coronar hi havia la meta, per fer la baixada neutralitzada fins a Arenys de Munt.\nA l’arribada una correcta ració de pasta i beguda. Recuperar i cap a casa.\nUna bona matinal per acumular hores d’entrenament.\n- M’ha agradat\n.- La data de la marxa. Molt bo que a principis de març ja tinguem oferta disponible al circuit.\n.- Els ports del maresme. Un plaer aquests portets, no gaire durs però suficients per ajustar cames\n.- L’ organització. Bona feina als encreuaments i avituallaments. Els entrepans de Santa Fé boníssims\n- No m’ha agradat\nSi es diu Ports del Maresme, potser no cal entrar cap al Montseny. Proposaria un itinerari que aprofités molt més els ports del Maresme.\nContinuarem el programa de la temporada 2012 a Vilafranca, la nostra clàssica de primavera.\nFelicitar al Toni per la seva primera Brevet del passat diumenge 11 !!! un 200 espectacular\nFont Mapa ICC - Vissir3\nPublicado por David Peñaranda Ros en 0:49 1 comentarios


Treure les pintades que un brètol va fer a les restes del poblat íber de Castell, a Palamós, tindria un cost d'uns 10.000 euros. Aquesta és la xifra que s'ha calculat des del Museu d'Arqueologia de Catalunya, que esperen poder començar amb el tractament d'eliminació dels grafittis pintats a la muralla i la cisterna del jaciment a finals de mes.\nAbans però, s'han de portar a terme unes proves per decidir si si s'utilitza un sistema d'eliminació químic, més econòmic, o mecànic, que encariria el procediment, ja que els dos elements afectats són de materials diferents.\nEl Museu d'Arqueologia de Catalunya va detectar les pintades a finals de novembre en un dels seus controls setmanals i de seguida va presentar denúncia als Mossos d'Esquadra. Des de llavors s'està treballant per localitzar l'autor de les pintades.\nD'ençà dels fets vandàlics que des del Museu d'Arqueologia de Catalunya fan controls diaris al poblat íber de Castell. Els Agents Rurals per la seva banda també han reforçat la vigilància.


El santcristo gros | Francesc Sanuy | Articles | El Punt Avui\nEl santcristo gros El santcristo gros El santcristo gros El santcristo gros + El santcristo gros E-mail\nEl santcristo gros\nEl santcristo gros El santcristo gros El santcristo gros El santcristo gros El santcristo gros E-mail\nEl nou president de la Reserva Federal, Ben Bernanke, pot ser persona influent en la campanya electoral nord-americana\nAllò que podia haver estat simplement una crisi de l'euro ha anat evolucionant en la línia d'aparèixer com un risc sistèmic molt més enllà de la zona de la moneda única. I, per tant, és lògic que, a part de la troika habitual, els EUA i la Reserva Federal comencin a deixar-se veure al costat de l'escenari. A l'autoritat monetària nord-americana hi ha hagut canvis. Paul Volcker, que va ser president de la Reserva Federal amb Jimmy Carter i Ronald Reagan i que va dominar la inflació, va plegar tot deixant un molt bon llegat i una proposta de norma Volcker consistent a separar la banca comercial del proprietary trading, és a dir, els negocis amb fons propis sempre més arriscats. A més a més, és partidari de corregir el too big to fail (massa gran per deixar-lo caure), però són temes separats. Al govern, ara pensen que és crítica l'existència d'una autoritat que supervisi les institucions no bancàries i que vetlli per evitar la relaxació de les regulacions i de la disciplina supervisora. El que no pot fer el govern és limitar-se a recollir els plats trencats quan esclati la bombolla. Mentrestant, ha crescut l'opacitat dels mercats i han agafat protagonisme els executius dels fons d'alt risc. Volcker pensa que la diferència de retribucions en el sector financer ha arribat a nivells d'autèntica obscenitat. Finalment, considera que no es pot fer res sense comptar amb el 60% del Senat, cosa que complica l'adopció de mesures.\nLa norma que preconitza ha provocat reaccions, intents de desvirtuar-la en part i moviments dels lobbies o grups de pressió. Amenacen amb la renúncia a la condició de bancs i Volcker els diu que endavant, però que no facin el proprietary trading amb la llicència o la fitxa de bancs. Així, doncs, la polèmica està servida, perquè se'ls poden exigir les limitacions de capital i les dotacions de liquiditat igual que als bancs. Hi ha evidentment un risc moral en la mesura que els no-bancs no seran rescatats o salvats. Els creditors no estaran protegits i els accionistes han de tenir presents les possibles pèrdues. Més que supervivència assistida, se'ls aplicarà, doncs, l'eutanàsia.\nEl nou president de la Reserva Federal, Ben Bernanke, pot ser persona influent en la campanya electoral nord-americana. Retornar el dinamisme a l'economia encallada i fer-ho abans de les urnes no és cosa senzilla. S'hauria de menester una altra compra d'actius. Els daus del president Obama ja s'han tirat damunt la taula, amb una economia a mig camí entre la recuperació i una recessió de caiguda i recaiguda. Europa segueix, doncs, amb l'espasa de Dàmocles al damunt de la zona euro i els EUA s'han autoimposat una roca fiscal. És, per tant, normal que als mercats hi hagi molta incertesa. Òbviament, l'economia és la que domina les prioritats dels electors (“és l'economia, estúpid”, tal com es va dir en aquella no tan llunyana campanya), però resulta que la contesa ha girat principalment al voltant de les característiques personals dels candidats. Per exemple, la fortuna personal de Romney i els seus impostos. Després de tres anys d'arrencades i frenades, hi ha una certa resignació fatalista i la confiança dels ciutadans en els polítics segueix tan baixa com la va trobar Obama.\nAmb la recent declaració de Bernanke que la Reserva Federal faria una QE-3, és a dir, una facilitat quantitativa potencialment il·limitada, els mercats van celebrar la notícia. Tanmateix, els inversors segueixen nerviosos per les inesperades conseqüències de recórrer a la màquina d'imprimir més diner. Les decisions s'han pres per la situació econòmica general i pels perills de la inacció política i perquè el mercat de treball es mostra anèmic. La roca fiscal suplementària és l'expiració del període de vigència de les rebaixes tributàries concedides per Bush i d'altres. La proposta de retallades ha inspirat temors també de recessió. En realitat, el que ha fet Bernanke és guanyar temps perquè els polítics puguin actuar. La pregunta és si el tercer tractament de la mateixa medicina tindrà altra vegada efectes positius. Hi ha també el risc de la inflació si es bomba molt diner a l'economia i que el QE-3 serveixi als polítics per no actuar. D'entrada, s'ha debilitat el dòlar i els EUA han sortit a trobar a l'estranger uns tipus d'interès més alts i remuneradors amb la conseqüència de pressionar aquestes monedes a l'alça.\nBernanke ha aconseguit un suport impressionant a la R.F. i només té d'opositor Richard Fisher, president de l'entitat a Dallas. Com a antic oficial de la marina parla de lligar el capità al pal i de resistir els cants de sirena dels que volen fer grans compres d'actius. El segon mandat de Bernanke s'acaba al gener del 2014. Segons Fisher, el Congrés és disfuncional i tots plegats són una colla de mariners borratxos, fins i tot Romney, si sortís elegit. Bernanke ha heretat de Volcker la bona relació i la sintonia de criteris amb Mervyn King, el governador del Banc d'Anglaterra fill de ferroviari condecorat amb la Knight Grand Cross i afeccionat a cantar el Je ne regrette rien de l'Edith Piaf. Junts amb Volcker van intentar introduir a la llei Dodd-Frank la prohibició que els bancs juguin a curt termini en valors dels seus propis diners. Bernanke fa compres mensuals d'actius que poden ser arriscades, però pitjor seria no fer res. Aquesta línia seguirà fins que s'observi una millora en la línia que li pertoca: màxima ocupació possible amb estabilitat de preus. Al simposi de Jackson Hole (Wyoming) va elaborar tot aquest plantejament. La prioritat ha de ser la lluita contra l'atur, que és causa de sofriment, destructor d'estructures i malbaratador de talent i de recursos i causa que pot perjudicar durant molts anys. El creixement econòmic podria no ser prou potent perquè la demanda global pot ser inadequada. Martin Wolf va comentar que ara “és la demanda, estúpid”! Amb les accions previstes els ingressos serien de 85.000 milions de dòlars mensuals, cosa que reduiria la pressió sobre els tipus d'interès. Romney afirma que el QE-3 només serveix per fer pujar el sucre. Amb la tàctica de la Fed, la producció ha pujat un 4% i s'han creat 2 milions de llocs de treball al sector privat. Els crítics diuen que la nova política pot tenir conseqüències negatives, cosa que és certa, però el risc d'una demanda deficient encara és més gran. En qualsevol cas, és a la vegada preocupant i tranquil·litzador veure que els nord-americans també se sumen als esforços per impedir que les coses es repeteixin.\nEl Punt Avui. Girona 14-10-2012, Pàgina 20\nEl Punt Avui. Nacional 14-10-2012, Pàgina 18


Astigmatisme | enciclopèdia.cat\nEl que cal saber de l’astigmatisme\n‹ Proves diagnòstiques de les malalties de l’aparell visual El que cal saber de l’astigmatisme ›\nL’astigmatisme és un defecte de la refracció ocular degut a una alteració de la curvatura de la còrnia —el disc transparent que ocupa la part anterior del globus ocular— que impedeix que tots els raigs lumínics siguin enfocats correctament en un mateix pla de la retina i ocasiona una visió distorsionada de les imatges.\nEn condicions normals, la còrnia és semisfèrica, és a dir que la curvatura de tots els seus meridians és gairebé la mateixa. Això li permet de desviar els raigs lumínics de manera que es concentren en un mateix pla. En l’astigmatisme, la curvatura dels meridians cornis no és la mateixa. És possible, per exemple, que la de l’eix horitzontal sigui més pronunciada que la del vertical. Això fa que els raigs lumínics desviats en travessar la còrnia es projectin en plans diferents, i provoca una imatge deformada dels objectes, com ara ocorre també en els miralls de fira que deformen les imatges. Segons el defecte de la curvatura còrnia, hom diferencia diversos tipus d’astigmatisme.


Holiday home Notre Dame de Cenilly P-688 Paimpol França - Ofertes d'hotels amb els MILLORS DESCOMPTES EN LÍNIA\n-, Route de Kergrist, Paimpol, França, 22500 - Veure al mapa\nMés informació sobre Holiday home Notre Dame de Cenilly P-688\nConvenientment situat a Paimpol, Holiday home Notre Dame de Cenilly P-688 és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHoliday home Notre Dame de Cenilly P-688 també ofereix moltes instal.lacions per enriquir la seva estada a Paimpol. Els clients de l'hotel poden gaudir de aparcament de cotxes, s'admeten animals de companyia.\nL'ambient de Holiday home Notre Dame de Cenilly P-688 es reflexa en cada habitació. calefacció, aparell de televisió, nevera, forn microones, renta vaixelles són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Holiday home Notre Dame de Cenilly P-688 no troba competidors en cap categoria.


pass@muntanyes: de maig 2012\nDiumenge tenim una proposta més relaxada però no per això menys interessant (ni molt menys!). Ens disposem a fer cicloturisme enològic per l'Empordà sota el guiatge de l'Oriol; una nova iniciativa que combina la descoberta del paisatge empordanès en BTT, la companyia d'agradables converses i el tastet d'un dels productes estrella de les nostres terres. Si teniu curiositat i voleu provar-ho, no dubteu a visitar la seva pàgina web.\nLa ruta no té complicacions ni físiques ni tècniques, apta per a tots els públics, i ens permetrà recórrer la zona de vinyes a l'entorn de Peralada.\nLa jornada comença amb un detall de l'Oriol: als pocs quilòmetres ens convida a una copa de cava enmig de les vinyes empordaneses amenitzat per detalls diversos a l'entorn d'aquest cultiu.\nCom el dia anterior, tot el territori llueix una verdor intensa.\nQuan portem un parell d'hores pedalant arribem a la bodega "La Vinyeta" on fem una excel·lent volta per les seves instal·lacions amb explicacions més que interessants i, finalment, tastem els seus vins més representatius.\nLa Besurta (1900 m). Dissabte, 05.00 h. Sona el despertador; el primer que penso és que aquesta és la darrera sortida de la temporada d'esquí de muntanya... quins horaris!! Sorprentenment l'aparcament no està gaire ple, ni de cotxes ni furgonetes (les previsions meteorològiques -meteofrance i la meteoqueviene finets com sempre, la van clavar- no són gaire bones-); això no obstant, no és impediment perquè la Guardia Civil, a altes hores de la matinada, apuntés la matricula de les furgonetes i autocaravanes... a veure per a què les deurien voler?\nSortim des de la Besurta passats dos quarts de sis amb els esquís a l'esquena i enmig de la fosca. Saludem l'Edu, l'Angèlica i el Pep, els quals tenen plans notablement més ambiciosos, i caminem cap a la Renclusa on, més o menys, ens calçarem els esquís. L'objectiu no el tenim gaire clar; la idea és anar pujant pel Torrent de la Maladeta i a dalt ja decidirem. La neu al principi està dura però prement una mica no cal ganivetes.\nQuan som a la cota 3000 ja ens endinsem als núvols que porten engantxats gairebé tot el matí a la part més alta de les Maladetes. A les palpentes aconseguim ensopegar amb la base de la Canal de la Rimaia i aquí ens plantem.\nTreiem pells i cap avall; els primers 400 m són per neu dura i sense gens de visibilitat... supervivència.\nPerò a mesura que anem baixant la neu es comença a estovar i la visibilitat millora la qual cosa fa que puguem gaudir dels darrers 700 m de desnivell de la temporada per un neu sopa que es deixa fer molt bé.\nPublicat per pass@muntanyes a 10:28 Cap comentari:\nDia: dissabte 12 de maig.\nCiclabilitat de pujada: 98%\nCiclabilitat de baixada: 100%\nPunt de sortida: Càmping Gavin.\nIniciem el recorregut remuntant per asafalt fins a superar l'entrada als pobles de Berbenuta i Espierre i a continuació enllacem amb una pista que té un cartell a fora que indica que és propietat particular... però està ple de marques de BTT i ens hi posem (de totes maneres no pengem la traça GPS... aquí teniu el que vam seguir nosaltres). La pista continua ascendint tot i que ben aviat farem una breu baixada fins creuar el riu a gual. A partir d'aquest punt tornem a remuntar, i de quina manera... hi ha dos quilòmetres al 14% amb un curt tram de dubtosa ciclabilitat perquè, a banda del desnivell, el terreny és molt pedregós.\nAcabada aquesta part, la pujada és calma notablement tot i que ara la pista puja fent llaçades de marcat desnivell (però només és als revolts on hi ha les parts dretes). A mesura que anem sumant cota les roderes que fan de pista van desapareixent fins a l'extrem que just abans d'arribar a veure el cim hi ha 50 m de desnivell on cal tornar a arrossegar la BTT. I just arribant al cim també cal repetir la mateixa acció.\nDes del cim tenim unes excel·lents vistes d'Ordesa i, en primer pla, de la cara S de la serra de Tendeñera.\nAra ja només ens queda baixar; el descens té dues parts molt diferenciades. Des del cim fins a la cota 1600 ho fem per corriol moderadament exigent (bàsicament GR) però molt agraït.\nPosteriorment, baixem per pista fins superar Espierre i Berbenuta on reprendrem amb l'asfalt que ja coneixem de la pujada.\nPublicat per pass@muntanyes a 22:40 Cap comentari:\nEtiquetes de comentaris: BTT, Sobremonte\nDesnivell: 1350 m\nCiclabilitat de baixada: 99%\nCartografia: Sierra y Cañones de Guara. Parque Natural. Editorial Alpina.\nPunt de sortida: Nocito; s'hi accedeix des de l'A-23, passat Osca direcció el port de Monrepòs, per 20 km de pista asfalta que demanen tres quarts d'hora de cotxe (i probablement algun mareig indesitjat).\nRuta original de SQLP\nSortim des del poble per asfalt remuntant suaument fins al PK 6 on ens desviem a la dreta per prendre una pista que inicialment puja molt còmodament però que a la cota 1600 es posa molt exigent, fins a l'extrem que hi ha alguns trams que els haurem de fer a peu fins arribar als plans de Cupierlo.\nEn aquest punt tenim una curta treva abans d'afrontar les rampes pedregoses que ens menen fins al Puerto de Bellamona; aquí hi ha dubtes sobre la millor opció: sembla que podem flanquejar per la part esquerra del cim homònim però nosaltres resseguim unes roderes, que tot i costerudes, les podrem fer damunt la bici fins gairebé al cim. A continuació haurem de perdre uns 50 m de desnivell per un pedragam gens agradable (impossible de fer-ho en bici).\nQuan som al Collado de Ballemona tenim un breu tram de ciclabilitat abans no comencem l'autèntic BTTsenderisme de la jornada: fins arribar a la Punta Ballemona hem de carregar la bici a l'esquena, per a continuació seguir per la carena i tornar a perdre desnivell fins arribar als peus del Tozal de Guara.\nEn aquesta cota nosaltres arribem bastant damnificats per la qual cosa decidim deixar les bicis i acabar de remuntar a peu (error: val la pena un darrer esforç per ascendir els últims 150 m de desnivell fins al cim i després aprofitar el descens).\nFet cim recuperem les BTTs i iniciem el descens. Fins al Refugio de los Fenales el corriol té tres parts molt diferenciades: la primera flanqueja la cara N de la punta de Ballemona, no és difícil però és una mica exposat;\nla segona part, la més difícil, el sender perd desnivell accentuadament i no s'hi val a badar;\nla tercera, la més llarga de totes, és un fantàstic corriol boscós que ens fa xalar de valent.\nEn total, 550 m de desnivell de bon sender.\nAcabat aquest primer corriol desfem breument per pista fins prendre un nou corriol que surt a l'esquerra i que baixa cap a la font de la Paúl. Són uns 200 m de desnivell força més exigents a causa de la molta pedra solta que hi ha i els nombrosos revolts que hem d'afrontar enmig d'aquest terreny tan inestable... però amb tot, es va fent amb certa alegria.\nPassada la font de la Paúl arribem a una cruïlla de corriols: recte va a Bentué de Nocito (una possible escapatòria -tot i que en desconeixem el seu estat- per estalviar-nos el darrer tram de corriol fins a Nocito, el més difícil de tots, especialment si hi baixa aigua) però nosaltres prenem el que remunta a l'esquerra. Ben aviat però tornem a descendir ara per un corriolbarranc que, probablement perquè anem cansats, trobem bastant difícil i incòmode per l'aigua que hi baixa.\nI amb aquesta mateixa tònica retornem a Nocito, per corriol des del Collado, amb la sensació d'haver realitzat una gran primera aproximació en BTT a la serra de Guara.\nPublicat per pass@muntanyes a 20:52 Cap comentari:\nEtiquetes de comentaris: BTTsenderisme, Serra de Guara\nExposició: globalment baixa.\nItinerari número 7 (Bajo Peñas) del centre BTTZona Zero de l’Aínsa.\nSortim des de l’Aínsa i ben aviat ja ens posem en un barranc que normalment no deu de dur aigua però que amb aquesta primavera provocarà que mullem les bicis.\nDe seguida comencem a remuntar fort primer per pista i posteriorment per sender boscós amb un tram final que ens obligarà a carregar la BTT al coll.\nEl primer descens del dia són 200 m de desnivell primer per corriol bastant net i ràpid, però amb un breu final per terreny de curioses formes, àrid i pedregós.\nAra ens toca tornar a remuntar fins a Oncins amb una primera meitat molt exigent a causa de la nombrosa pedra solta, el desnivell i la presència de fang (i alguna cosa més), tot i que els 3,5 km de pujada final són per asfalt.\nDes del llogaret als peus de la Peña Montañesa, on aprofitem per menjar i recuperar-nos una mica, comencem el descens; inicialment, el sender és pedregós però va millorant a mesura que perdem desnivell. A la part central trobem una bona tirada de corriol boscós ràpid i molt divertit.\nA l'entorn de Pueyo de Araguás hi ha algun breu empit però la resta també és gairebé tot baixada fins al vehicle.\nFinalment, retornem a l’Aínsa pel marge del riu, un extra que li posem a la ruta, que ens sorprèn que els responsables del centre BTT n’hagin prescindit (total, no surt gens de la tònica de la resta de la ruta).\nEn definitiva, una ruta físicament assequible (excepte en els trams més explosius) i amb senders molt ciclables, evidentment, amb algunes petites pauses.\nPublicat per pass@muntanyes a 19:10 Cap comentari:\nCiclabilitat: 98% (sent generesos).\nLa bona gent de KEAMTB, via Alberto, ens acullen dissabte per anar a fer una ruta del centre BTT de L'Aínsa: Zona Zero. Escullen l'itinerari "Vuélvete loco".\nComencem a pedalar des de l’aparcament vora el pont d’Ara; els primers quilòmetres serveixen per escalfar i per poder afrontar els primers corriols de marcadíssima pujada en condicions més òptimes (la pluja dels dies precedents no hi ajuda gens).\n(foto A. G.)\nMés o menys es va fent, però hi ha molts punts on cal baixar de la bici i, a més, hi ha rampes tècniques i que, físicament, aconsegueixen desencaixar-te la cara i propulsar-te les pulsacions a límits gairebé intolerables.\n(foto A. G)\nA tot això, cal sumar-hi que el terreny està exageradament fangós i que les BTTs segur que pesen un parell de quilets més, a banda de l'homogeneïtat limícola que esbandeix qualsevol intent d'adherència de les rodes. Per sort, la segona meitat de pujada fins a Morcad es fa per pista la qual permet resituar-nos; arribats al llogaret abandonat fem una primera endrapada (mai no se sap quan podrem tornar a menjar, i més val que en sobri que no que en falti). El tram que ens queda fins al cim no és gaire millor i de fet en alguns punts hem de tornar a empényer la bici.\nDes del cim observem la benastrugança que ens envolta ja que arreu hi ha cortines de pluja que ens fan témer una imminent remullada per la part superior (per la part inferior ja anem calats fins al moll de l'ós).\nIniciem el descens, d'entrada, per pista pedregosa però ben aviat enllacem amb un corriol també força descompost amb una primera part que planeja i una segona que tira avall més decidament, tot i que no sempre és sender ja que hi ha alguns trams de pista abandonada.\nQuan som a la Ripa fem una segona parada per menjar, la qual cosa ens anirà bé per afrontar la penúltima remuntada del dia (malgrat que ara no arriba als 200 m de desnivell); no cal dir-ho, és per sender 99% ciclable però amb una evident manca de continuïtat (si més no, per a un nivell mitjanet).\nEl posterior descens, d'uns 200 m de desnivell és, probablement, on trobem la tirada més intererssant de corriol.\nDes de Gabardilla hem de repetir la mateixa operació, és a dir, remuntar uns 200 m, sobretot en bici però amb curts trams de senderisme, per tornar a encarar un altre sender força divertit de baixada (això sí, amb la seva dosi de pedregam incorporada).\nAl final ja no sabem si el sender és divertit o no ja que anem bastant doblegats a causa de la duresa de la ruta, però malgrat tot retornem a L'Aínsa amb un bon regust, no sabem si pels senders, per haver-nos estalviat la pluja amenaçant del dia o per la bona companyia... de ben segur que és per tot plegat, però sobretot per la darrera.\nPublicat per pass@muntanyes a 8:30 2 comentaris:


“Adelaida”, de Tomi Ungerer - menutsGIRONA\nBy Irene Tortós Llibres, LLIBRESmenuts, menutsBLOC 26 de Maig de 2014\nTeníem ganes que arribés aquest dilluns per presentar-vos la nova col·laboració de menutsgirona. Ella és la Irene de L’altell, si sou de Banyoles, molts de vosaltres la coneixereu i si no, us convidem a entrar a la web de la seva llibreria, L’altell.\nL’altell és molt més que una llibreria, i així va ser com nosaltres la vam conèixer, a través d’una de les moltes activitats engrescadores que duu a terme, amb contes per infants, presentacions de llibres i d’il·lustracions per als menuts i no tan adults. A la seva llibreria hi té un lloc important la secció infantil, bàsica segons la filosofia de L’altell, on els llibres són una eina insubstituïble per l’aprenentatge del nen, tant pel que fa a llibres educatius com pels que afavoreixen la creativitat. Paral·lelament, també treballen amb llibres d’art infantil, que és una branca editorial relativament nova al nostre país i de la qual se senten especialment orgullosos d’oferir una selecció de gran qualitat.\nAixí doncs, amb la seva experiència de més de 20 anys en el món dels llibres, a partir d’avui tindrem el privilegi de poder gaudir de les seves càpsules de #llibresmenuts, on un cop al mes ens oferirà una recomanació per als menuts de la casa. Perquè a L’altell i a menutsgirona ens agrada llegir i volem que els menuts creixin llegint!\nTomi Ungerer és un reconegut il·lustrador que ja ens ha fet gaudir en molts del seus llibres. Adelaida, inicialment publicada als Estats Units el 1959 i continua sent un àlbum fresc i magnífic pels petits lectors del segle XXI. Crec que és el tipus de llibre amb il·lustracions i missatge que no passaran mai de moda. Em recorda molt un altre àlbum d’ell, Críctor, on s’explicava una història simpatiquíssima plena de qualitats i missatge. Amb aquest tampoc es queda curt. Adelaida no és una cangur normal: té ales. A mesura que passa el temps aquesta cangur va creixent i les seves ales també. Valenta, decideix abandonar el seu país i anar a conèixer món: comença un viatge ple d’aventures que acabarà a París on crearà la seva vida feliç, el seu bon cor li portarà la fama i la fortuna… i un cangur de qui s’enamorarà. Aquesta és una història de fantasia, dinàmica i amb un dolç final.\nPrevious articleCULLERETES DECORADES DE XOCOLATA


Yamagata Aritomo - Viquipèdia, l'enciclopèdia lliure\nEn aquest nom japonès, el cognom és Yamagata.\n14 juny 1838\n1r febrer 1922 (83 anys)\n9è Primer ministre del Japó\n8 novembre 1898 – 19 octubre 1900\n← Okuma Shigenobu – Ito Hirobumi →\nGabinet: Segon Gabinet de Yamagata\n3r Primer ministre del Japó\n24 desembre 1889 – 6 maig 1891\n← Kuroda Kiyotaka – Matsukata Masayoshi →\nGabinet: Primer Gabinet de Yamagata\n9è Senyor de l'Interior\n12 desembre 1883 – 22 desembre 1885\n← Akiyoshi Yamada – Supressió del càrrec →\nYoshida Shōin i Chō Sanshū\nGuerra Boshin, Bombardeig de Shimonoseki, Segona expedició Chōshū, rebel·lió de Satsuma i Primera Guerra Sino-japonesa\n1872 Incident de Yamashiroya\nYamagata Isaburō (nebot, fill adoptiu)\nFunakoshi Mitsunojō (gendre)\n(1r abril 1906) Orde del Crisantem amb collar\n(3 juny 1902) Gran Cordó de l'Orde del Crisantem\n(5 agost 1895) gran cordó de l'orde de les Flors de Paulownia\n(5 agost 1895) Orde del Milà d'Or de segona classe\n(8 abril 1891) Medalla d'argent amb cinta groga\n(2 novembre 1877) Gran Cordó de l'Orde del Sol Naixent\nEl Príncep Yamagata Aritomo (山縣有朋, Príncep Yamagata Aritomo ? Hagi, 14 de juny de 1838 - Tòquio, 1 de febrer de 1922) fou un Mariscal de Camp de l'Exèrcit imperial japonès i dues vegades Primer Ministre del Japó (3r i 9è). És considerat un dels arquitectes dels fonaments polítics i militars del Japó a l'Era Meiji.\nYamagata va néixer en una família samurai de baixa categoria a la ciutat de Hagi, capital del domini feudal de Chōshū (actual prefectura de Yamaguchi). Va assistir al Shokasonjuku, una escola privada administrada per Yoshida Shoin, on va enfortir el seu fanatisme pel moviment de derrocament del Shogunat Tokugawa. Va ser un comandant del Kiheitai, una organització paramilitar creada amb un estil parcialment occidental que va existir en Chōshū. Durant la Guerra Boshin fou oficial de l'estat major.\nDesprés de la derrota del clan Tokugawa, Yamagata amb Saigō Tsugumichi va ser seleccionat pels líders del nou govern per anar a Europa el 1869, amb l'objectiu d'investigar els sistemes militars europeus. Yamagata, com molts japonesos, va estar fortament influenciat pel recent èxit notable de Prússia en la transformació de si mateixa des d'un estat agrícola a una potència industrial i militar moderna líder. Va acceptar les idees polítiques prussianes, el que va afavorir l'expansió militar a l'estranger i el govern autoritari del Japó. Al seu retorn se li va demanar que organitzés un exèrcit nacional del Japó, i va esdevenir Ministre de Guerra en 1873. Yamagata va modernitzar enèrgicament l'incipient Exèrcit Imperial Japonès, i el va modelar segons l'exèrcit prussià. Va encetar un sistema militar de conscripció el 1873.\nCom a Ministre de Guerra, va establir el Consell Suprem de Guerra, que va ser la font principal del poder polític de Yamagata i dels oficials militars fins a la fi de la Segona Guerra Mundial. Va ser Comandant del Consell entre 1874 i 1876, entre 1878 i 1882, i finalment entre 1884 i 1885.\nVa ser el líder del nou Exèrcit Imperial Japonès contra la Rebel·lió de Satsuma, dirigit per Saigō Takamori el 1877.\nLi va escriure a l'Emperador Meiji el Rescripte Imperial als Soldats i Mariners en 1882. Aquest document va ser considerat la base moral de l'exèrcit i marina japonesa fins a la seva fi el 1945.\nVa demostrar el seu lideratge militar com a Ministre de Guerra en funcions i Comandant General durant la Primera Guerra Sinojaponesa (1894 - 1895) i Comandant Suprem del Primer Exèrcit en la Guerra russojaponesa (1904 - 1905) com a Oficial en Cap de l'Oficina de l'Estat Major a Tòquio.\nÉs considerat l'avantpassat ideològic militar i polític del Hokushin-ron i va traçar les primeres línies d'una estratègia defensiva nacional contra Rússia després de la Guerra russojaponesa.\nTambé va exercir nombrosos i importants càrrecs governamentals. En 1882, va ser president de la Junta de Legislació ( Sanjiin). En 1883 va ser nomenat Secretari d'Estat del Ministeri de l'Interior, la posició burocràtica de major rang en el sistema de govern abans de la Constitució de Meiji de 1889. Com a tal, va treballar vigorosament per suprimir els partits polítics i va reprimir els moviments obrers i agraris. Va organitzar un sistema d'administració local basat en una estructura de prefectura-comtat-ciutat, similar al que s'usa en l'actualitat.\nVa ser el primer Primer Ministre del Japó des de l'obertura de la Dieta Imperial sota la Constitució Meiji des del 24 de desembre de 1889 fins al 6 de maig de 1891. Durant aquest mandat es va publicar el Rescripte Imperial de l'Educació.\nYamagata va tornar a ser Primer Ministre des del 8 de novembre de 1898 fins al 19 d'octubre de 1900. El 1900, quan va ser Primer Ministre, també exercia els càrrecs de Ministre de Guerra o Ministre de Marina, fet que garantia el domini militar sobre qualsevol gabinet futur. Va promulgar lleis que prohibien als membres de partits polítics d'ocupar llocs claus en el govern.\nEn 1891 va rebre el títol honorífic de Genro i va ser president del Consell Privat des de 1893-1894 i de 1905 fins a 1922. En 1896 va liderar una missió diplomàtica a Moscou, on es va establir l'Acord Yamagata-Lobànov que confirmava els drets russos i japonesos sobre Corea. També va ser elevat a la noblesa (kazoku) i va rebre el títol de kōshaku (príncep) a 1907.\nDes de 1900 fins al 1909 es va oposar a Itō Hirobumi, líder del partit civil, i va exercir una certa influència a través del seu protegit Katsura Tarō. Amb la mort d'Itō el 1909, Yamagata va esdevenir el polític més poderós al Japó i va romandre en aquest estatus fins a la seva mort el 1922, tot i que es va retirar de la política després de la Guerra russojaponesa. No obstant això, com a president del Consell Privat, Yamagata va mantenir el poder darrere del govern i va dictar la selecció dels futurs Primers Ministres fins a la seva mort.\nTambé va ser conegut per ser un dissenyador de jardins, i avui dia els seus jardins són considerats peces mestres als jardins d'estil japonès. Un d'aquests jardins es troba a la vila Murin-an a Kyoto.\nEl 1906, va rebre l'Orde del Mèrit pel rei Eduard VII del Regne Unit. Entre les condecoracions japoneses es troben l'Orde del Milà d'Or (1a classe), l'Orde del Sol Naixent (1a classe amb paulònia florent, Gran Cordó) i l'Orde del Crisantem.\nCraig, Albert M.. Chōshū in the Meiji Restoration. Cambridge: Harvard University Press, 1961.\nDupuy, Trevor N.. The Harper Encyclopedia of Military Biography. New York: HarperCollins Publishers Inc., 1992. ISBN 0-7858-0437-4.\nA Wikimedia Commons hi ha contingut multimèdia relatiu a: Yamagata Aritomo\nYamagata Aritomo a Biografía y Vidas\nObtingut de «https://ca.wikipedia.org/w/index.php?title=Yamagata_Aritomo&oldid=28604777»


Els dies 17 i 21 de març se celebren a Castalla les II Jornades Enric Valor a l’Escola - ESCAPARATE DIGITAL\nEls dies 17 i 21 de març se celebren a Castalla les II Jornades Enric Valor a l’Escola\nLa Càtedra Enric Valor de la Universitat d'Alacant i els Centres de Formació del Professorat-CEFIRE d’Alacant i Elda convoquen les II Jornades Formatives Enric Valor a l'Escola, que se celebraran a la Casa de Cultura de Castalla el divendres 17 i dimarts 21 de març, de 17 a 20:30 hores.\nEstes jornades són el resultat de la col.laboració entre la Càtedra Enric Valor de la Universitat d'Alacant, els CEFIRE d’Alacant i Elda, l'Ajuntament de Castalla, la Coordinadora pel Valencià de l'Alcoià i el Comtat (Escola Valenciana), el Centre Cultural Castellut, l'Associació Cultural El Teix d'Ibi i l'Acadèmia Valenciana de la Llengua.\nLes jornades pretenen divulgar la figura d'Enric Valor i facilitar estratègies per al foment de la lectura a partir d'experiències didàctiques i ponències relacionades amb el món d'Enric Valor, les rondalles i la cultura popular, sempre aplicades a l'aula.\nEls docents poden inscriure's a la pàgina web del CEFIRE d’Alacant (fins al 12 de març) i els alumnes de la Universitat d'Alacant a l'Institut Interuniversitari de Filologia Valenciana. Les jornades seran acreditades amb 20 hores formatives per part del CEFIRE (per als docents) i per part de la Universitat d'Alacant (per als seus alumnes).\nPremi de Novel.la Enric Valor Per tancar les jornades, el dimarts 21 de març a les 20:30 hores tindrà lloc l’acte de lliurament del XXII Premi de Novel.la en Valencià Enric Valor, promogut per la Diputació d’Alacant. Esta gala se celebrarà a l’Auditori de Castalla.


June 23, 2020 0 admin Technology\nAuthor: Malazil Fauzshura\nHearts Imatges del cor. El moviment del cos. Papallones, la peixateria, els ocells, Els animals de l’entorn. LLuita a favor de les balenes. Protegeix els ocells silvestres. El creixement de plantes i animals. Primxria, arbustos, herbes i enfiladisses. Nogera, alzina, castanyer, pi, garrofer i ametller.\nEm fa mal la panxa. HTM Webquest dels aliments. Dossier fruita seca i del bosc.\nDossier pa i cereals. Dossier peix i marisc. Dossier carns i derivats.\nDossier oli d’oliva i ous. El modelado del relieve.\nEls minerals de Catalunya. L’interior de la Terra. Descobrint el cel amb Galileu.\nFrase per recordar-los i exteriors. HTM Plantat en un planeta.\nLa Terra a l’Univers. La Terra en el Sistema Solar.\nDia i nit per a nens. La gravetat, la lluna, Dimecres, 12 de novembre de Un any en 40 segons. Conejxement pas de les estacions. L’espai i el temps. La Terra i l’Univers. L’univers i els sitema solar. Materials naturals i artificials. HTM Cases del futur. Els materials i els seus usos.\nMillorem el medi ambient. Paisatges, plantes, animals, roques, atmosfera, Quan s’esclafi, la pols puja amb l’aire. Dibuixar i retallar espiral de paper. Equilibrar centre d’espiral sobre llapis.\nQuan bombeta estigui calenta, ficar llapis amb l’espiral sobre bombeta. Quan l’aire estigui calent, la llum fa coneixwment comenci a girar. L’electricitat, la pila, les radiacions, Energies renovables i no renovables. Any internacional de la llum. El compatdor i altres.


Taurons, meduses i pingüins africans, en directe\nInici Natura i ciència Taurons, meduses i pingüins africans, en directe\nL'aquari de la badia de Monterey està situat en una punta de l'oceà Pacífic, a una reserva marina de Califòrnia. Allà hi viuen milers de plantes i animals marins, alguns en perill d'extinció. Amb unes 'webcams' podreu observar-los en directe!\nEntreu al Google Maps, busqueu "Monterey Bay Aquarium" i ho veureu de seguida: aquest aquari impressionant és a la punta de l'oceà Pacífic, a la badia de Monterey, a Califòrnia. I és precisament d'aquesta badia d'on obté l'aigua a través d'un sistema de tubs mitjançant els quals entra l'aigua salada del Pacífic. A l'aquari hi viuen milers de plantes i animals marins i té més de sis-centes espècies diferents en perill d'extinció. L'aquari és una passada: està situat en una antiga fàbrica de conserves de sardines (Cannery Row) i porta a terme tasques d'investigació que tenen per objectiu protegir la fauna marina. Per exemple, investiguen per saber com es pot lluitar contra el plàstic que hi ha a l'oceà o com es pot consumir peix de manera sostenible, sense que els humans exterminem alguns dels peixos que hi ha al mar.\nAquest aquari és un dels més visitats del món. Potser mirant algunes de les seves webcams entendreu per què. Us en deixem unes quantes a continuació i us animem a visitar el web del museu, on en trobareu moltes més. Què, preparats?\nAl Monterey Bay Aquarium hi ha diferents tipus de taurons: lleopard, agullat, bocadolça o peix àngel del Pacífic. Compte! Els teniu tots aquí baix.\nAtenció! Les veureu de tan a prop que potser us tocaran amb els tentacles. Tindreu la sensació de ser en Marlin i la Dory a Buscant en Nemo!\nEls que hi ha a l'aquari de Monterey són pingüins del Cap i es diuen així perquè és l'únic pingüí que cria a les costes de l'Àfrica.\n4 La badia de Monterey, en directe\nAquesta webcam té els ulls posats en l'oceà Pacífic. El que veureu és el trosset d'una badia de la costa de Califòrnia que forma part del Santuari Nacional de la Badia de Monterey, una zona marina protegida. És un lloc segur per a una gran varietat de peixos, plantes, ocells i mamífers marins, com els elefants marins.


CAPACITACIÓ LABORAL PER A PROFESSIONALS I VOLUNTARIS/AS EN L'ATENCIÓ A PERSONES MIGRANTS\nPlaces limitades, Ràdio ECCA Fundació Canària, Centre Autoritzat de Formació d'Adults a Distància, ofereix al Col·legi de Treball Social d'Alacant 10 places que es cobriran per rigorós ordre d'inscripció entre els col·legiats que s'inscriguen\nLa formació, és totalment gratuïta i en modalitat online. Consta d'un total de 65 hs certificades per ECCA, que s'estructuren en dues formacions: "Diversitat i Mediació intercultural" (30hs) i "Orientació per a la inserció laboral" (35hs).\nSistema ECCA d'ensenyament a distància que consta de:\nClasse gravada en àudio\nMaterial didàctic en PDF editables que serveix de suport a la classe gravada i conté la informació essencial de la matèria d'estudi.\nTutories en línia, hi haurà un tutor assignat per a resoldre dubtes a través de la plataforma i participació en fòrums.\nDATES: El curs pot realitzar-se al ritme que l'alumne/a necessite entre la data d'admissió i octubre.\nPLATAFORMA DE FORMACIÓ: Plataforma de Ràdio ECCA, els àudios es podran escoltar des de qualsevol dispositiu movil o ordinador. No necessitant connexió a internet una vegada descarregats.\nLes 10 places oferides al Col·legi van dirigides a persones col·legiades que treballen o vulguen treballar en l'atenció a persones migrants.\nFormar als i les professionals en l'entrenament en habilitats de mediació intercultural i laboral amb el col·lectiu de persones migrants.\nLa formació consta de dos cursos:\nDIVERSITAT I MEDIACIÓ INTERCULTURAL (30 hores)\n− Diversitat cultural\n− La mediació\n− Ètica i límits\n− El conflicte\n− Tercer/a intervinent\n− Tipus de conflictes socials\n− Antecedents de la MSI\n− Les **MSI i els seus tipus\n− Metodologia multifactorial\n− Tècniques de MSI\n− Model transformatiu\n− El procés de MSI\n− Perfil de mediardor/a −\nActituds, aptituds i formació\n− Dimensions de la MSI\n− Projectes des de la MSI\n− Fases del projecte des de la MSI\n− La MSI en l'àmbit educatiu i sanitari.\n− La MSI en els serveis socials\nORIENTACIÓ PER A la INSERCIÓ LABORAL (35 hores)\n− La inserció laboral de col·lectius vulnerables I\n− La inserció laboral de col·lectius vulnerables II\n− El compromís Europeu a favor de l'ocupació\n− Polítiques actives i passives d'ocupació: Espanya a la UE\n− Sistemes d'intermediació del mercat de treball\n− La xarxa EURES\n− L'orientació laboral com a procés individualitzat\n− Itineraris d'inserció laboral\n− Legislació laboral I\n− Legislació laboral II\n− Anàlisis del perfil professional\n− Competències professionals\n− Competències personals\n− Carta de presentació\n− Currículum vítae\n− Tècniques de selecció\n− Cerca d'ocupació i internet\nPERÍODE D'INSCRIPCIÓ: fins al 29 d'abril a les 14h .\nLa inscripció no suposa l'admissió al curs, finalitzat el termini de matrícula o en el moment en què es cobrisquen les places rebràs un correu confirmant si has sigut admès/a o estàs en llista d'espera.\nFORMULARI DE MATRÍCULA (el formulari és privat, hauràs d'accedir a ell amb les teues claus de col·legiat/a) ¡COMPLETO!


Synge i la Irlanda del seu temps | El blog d'Edicions de 1984\nPublicat el 13 Juny 2018 per edicions1984\nTraducció d’Oriol Ampuero\nJohn Millington Synge, un dels més grans dramaturgs irlandesos del segle xx ―i, probablement, el més original―, va ser, també, un dels escriptors de viatges més fascinants de la centúria. En els seus llibres de viatges va trobar una manera d’escriure sobre Irlanda profundament intuïtiva, però alhora clarament antiromàntica; la lenta desaparició d’aquell món l’imbuïa de malenconia, i, tot i estimar obertament els indrets isolats i la seva gent, renuncià a idealitzar-los. A Connemara, Synge viatjava acompanyat del pintor Jack B. Yeats, germà petit del poeta W. B. Yeats. En canvi, Synge va viatjar sol per Wicklow i l’oest de Kerry. Aquest llibre, publicat originàriament amb el títol de Viatges per Wicklow, l’oest de Kerry i Connemara, va aparèixer el 1910, un any després de la mort de l’autor a trenta-vuit anys.\nSynge va treballar la llengua com si fos argila i va crear ritmes i frases d’una quietud i una sensualitat sorprenents. En el seu relat d’una Irlanda sota la pressió de la modernitat, donà compte de tot el que subsistia d’un món antic, un món on va trobar tresors que calia conservar. Creà un estil de prosa d’una bellesa perdurable, en acordança amb els indrets remots per on vagarejava. Ja sigui en la seva literatura de viatges o en el seu teatre, Synge continua essent una de les figures amb més talent i més captivadores de la renaixença literària irlandesa.\nL’autor, John Millington Synge\nJohn Millington Synge va néixer a Rathfarnham, prop de Dublín, el 1871. Entre els seus escrits s’hi troben alguns articles i assaigs sobre literatura celta medieval i sobre el moviment intel·lectual irlandès, però sobretot destaquen les obres teatrals Genets cap a la mar, El joglar del món occidental i Les bodes del llauner, que van ajudar a revolucionar el teatre irlandès i al reconeixement de la llengua i la cultura tradicionals a Irlanda. Les illes Àran, el seu altre gran llibre de viatges, ha estat publicat també en aquesta mateixa col·lecció. Synge va morir a Dublín el 1909.\nUn tast de Viatges per Irlanda\n«Entre les cases escampades pels turons del comtat de Wicklow m’he trobat molta gent que denota de manera ben singular la influència d’un indret particular. Generalment, aquesta gent viu a tocar de velles carreteres i senders per on no passa gairebé ningú al llarg del dia, i té la vista posada tot l’any en perpètues barreres de bruguerar. En cada estació hi ha forts aiguats, sovint durant una setmana seguida, fins que del sostre de palla cauen gotes tenyides d’un ocre apagat i el trespol de les cases sembla retornar a la naturalesa dels aiguamolls veïns. Després els núvols escampen i a la nit hi ha un temporal esfereïdor provinent del sud-oest —tots els alerços que sobreviuen per aquests verals s’inclinen i es torcen cap al punt on surt el sol de juny—, en què el vent davalla per les estretes fondalades amb el remolí i el brogit encanonat d’un torrent, i s’interromp de tant en tant en sobtats silencis que mantenen l’esperit en tensió. En moments com aquests, la gent s’arrauleix tota la nit a l’escalf d’uns pans de torba i els gossos udolen als camins.»\nAltres obres de Synge publicades a Edicions de 1984\nLes illes Àran (Mirmanda, 2 / Traducció d’Artur Quintana i Font)\nL'entrada va ser publicada el Uncategorized per edicions1984. Guarda l'enllaç permanent.


173. EL TRESOR DE RACKHAM, EL DE L’ALICE « ALÍCIA, NATURALMENT\n173. EL TRESOR DE RACKHAM, EL DE L’ALICE\njuny26 by cmans\nFitxa 223. Portada d’Arthur Rackham\nArthur Rackham (1867-1939) [+] va ser un il•lustrador anglès molt anomenat, que ja ha sortit citat a aquest blog [+]. En canvi, John Rackham fou un pirata anglès [+] conegut com Calico Jack, que va inspirar Hergé en els seus còmics “El tresor de Rackham el Roig” i “El secret de l’Unicorni“. També ha inspirat la sèrie “Pirates del Carib“. Va tenir un fill de la seva dona i piratessa Anne Bonny, que va ser condemnada a la forca per pirateria juntament amb el seu home, però va poder evitar l’execució per estar embarassada.\nPodria ser aquest nen un avantpassar d’Arthur Rackham? No ho he pogut confirmar a través de la WikiTree [+] , una aplicació per seguir arbres genealògics i que conté 612 persones amb el cognom Rackham, però no hi ha ni el pirata ni l’il•lustrador. Hi ha també 75 Mans, cap dels quals és parent meu. Hauré d’introduir el meu arbre genealògic a la WikiTree, quan em jubili…\nEl 1907, vuit anys després de la mort de Carroll, els drets d’autor de l’edició original d’Alice Adventures in Wonderland va expirar i les editorials es van posar a fer noves edicions, amb nous il•lustradors. Arthur Rackham era ja famós per les seves il•lustracions a obres de Kipling, o J.M.Barrie (Peter Pan in Kensington Gardens, que fou la base del posterior Peter Pan and Wendy). Després va il•lustrat Shakespeare, Grimm i molts altres. Una de les seves il•lustracions va guanyar una medalla d’or a l’Exposició Universal de Barcelona de 1911.\nUna il·lustració del Somni d’una nit d’estiu. Medalla d’Or a Barcelona 1911. Fes clic per ampliar.\nL’editorial de Londres William Heinemann i la DoubleDay de Nova York van llençar una edició de l’Alícia amb il•lustracions de Rackham. Hi havia molts dibuixos a blanc i negre, i tretze làmines fora de text de colors en tricromia, reproducció d’aquarel•les. Les males qualitats de la impressió de color d’aquell temps van fer que Rackham fes els originals molt recarregats, per la pèrdua de qualitat en la impressió. Molts crítics consideren que les il•lustracions de Rackham són les millors d’entre les clàssiques. Però el públic, acostumat a les originals de Tenniel, en un principi les va rebutjar. El personatge d’Alice és de més edat, i va usar una model real, Doris (Jane) Dommet. El barreter porta un barret amb un preu diferent: no val 10/6 sinó 8/11. La representada a l’episodi del porc i el pebre és l’autèntica cuina de Rackham, que va arribar a trencar alguns plats per poder reproduir-los amb exactitud. MacMillan, editor de les Alícies originals amb Tenniel, va oferir a Rackham il•lustrar el Mirall, però va refusar l’oferta, dolgut per les crítiques negatives que havia rebut. Les il·lustracions de Rackham es presenten a la galeria d’imatges. Fes clic per començar.\nEl llibre comença amb un proemi o introducció d’Austin Dobson (1840 – 1921), poeta anglès contemporani de Rackham. Acaba amb una biografia de Rackham, escrita per Peter Glassman, propietari de Books of Wonder, llibreria de Nova York i editor de llibres per a nens.\nL’obra s’ha reeditat diverses vegades i actualment està descatalogada. Les il•lustracions mostrades aquí procedeixen d’una edició consultada a una biblioteca del barri de Mission, a San Francisco.\nTítol: Alice’s Adventures in Wonderland Contingut: Alice’s Adventures in Wonderland il•lustrat, amb proemi i biografia de l’il·lustrador. Autor: Lewis Carroll. Il•lustracions: Arthur Rackham. Idioma: anglès. Editorial: Sea Star Books, de North-South Books Inc, Nova York 2002. Mida: 10*7,5 in, cartoné i sobrecoberta. 172 pàgines. Preu: descatalogat. ISBN: 1-58717-152-X\nPoema del proemi dedicat a Dodgson\n← 172. EL PRIMER SNARK DE MARTIN GARDNER\n174. CARROLL FEÈRIC I AVORRIT: SILVIA I BRU →\n2 comments on “173. EL TRESOR DE RACKHAM, EL DE L’ALICE”\n[…] Rackham de 1907. Aquest il•lustrador és ben present al blog, i a l’entrada 173 [+] n’haviem vist una col•lecció gairebé completa: hi ha 12 de les 13 làmines a color, i en […]\n[…] Molts són coneguts i ja n’hem vist algunes obres. Per ordre, Peter Newel [+], Arthur Rackham [+] o Willy Pogany [+]. Dels altres 12 no en tinc cap llibre amb les seves il•lustracions: em queda […]


Curses per muntanya | FEEC – Federació d'Entitats Excursionistes de Catalunya | Pàgina 2\nIniciCurses per muntanya\nArxiu de la categoria: Curses per muntanya\nAnna Ferreres i Julen Calvó guanyen la XIII Pujada al Montsià marcada per la forta calor\nEl calendari competitiu de curses per muntanya de la FEEC segueix rodant i aquest cap de setmana s’ha aturat a les Terres de l’Ebre. El diumenge 29 de setembre ha tingut lloc la 13a edició de la Pujada al Montsià “Memorial Francesc Bort”, organitzada per l’AE Alcanar.\nDes de l’inici de la cursa ja s’han decidit les tres primeres classificades en categoria femenina. Els primers punts de control les tres corredores anaven amb poca avantatge però a mesura que la cursa ha anat sumant quilòmetres l’avantatge entre elles ha agafat distància. Concretament al tercer control a l’Ermita de Remei les distàncies ja eren suficientment llargues i tot apuntava que només algun imprevist d’última hora perquè variessin les classificacions. Ana Ferreres (Agrupació el Turmell) ha estat la guanyadora de la cursa amb un temps final de 03:30:33. Sandra Vidiella (AE Cota 705) ha passat la línia de meta gairebé un quart d’hora més tard que Ferreres amb un temps de 03:43:04. Helena Drago ha tancat el podi femení dos minuts més tard que la segona classificada.\nJulen Calvó tot i que ha estat el més ràpid de la cursa no ha superat el rècord de la prova i ha travessat la línia de meta amb un temps de 02:27:24. Aitor Tomàs (CE Ulldecona) no ha deixat gaire distància al primer i no ha donat marge d’error a Calvó ja que als primers controls ha passat segons després. Amb un temps final de 02:31:53 ha pujat al podi amb la segona posició a la butxaca. 7 minuts més tard ha arribat David Sans (CE la Cameta Coixa) qui ha quedat tercer del podi masculí.\nJulen Calvó en la seva arribada a meta. Foto:Carla López\nUn centenar de participants han sortit des del Mas de Miralles, dins el terme municipal d’Amposta a les 9 del matí, i mitjançant un recorregut en línia, de 24 quilòmetres i 1.300 metres de desnivell positiu, han travessat tota la serra de Montsià fins arribar a la població d’Alcanar. L’entrega de premis s’ha dut a terme per Mar Mitjavila (Pubilla Agrupació AE Alcanar), Josep Sancho (President de l’Agrupació AE Alcanar), Joan Mitjavila (representant de la FEEC), Anna Fernández (Directora del BBVA d’Alcanar), Josep Garcia (Director de la Cursa) i Joan Roig (Alcalde d’Alcanar).\nSegons un dels organitzadors i el regidor d’esports d’Alcanar, Jordi Bort, el canvi climàtic està produint un canvi de temps any rere any a la cursa. Anteriorment, la cursa començava amb un temps més fred i enguany a les 9 del matí la calor ja estava present entre els participants. La cursa ha estat marcada per l’onada de calor que ha provocat un plus de dificultat durant els 24 quilòmetres de recorregut.\nAquesta entrada s'ha publicat en Curses per muntanya, General el 02/10/2019 per Carla Lopez.\nVI Cursa de muntanya de la Malavella\nL’últim cap de setmana d’abril arriba a Caldes de Malavella la Festa de la Malavella, una celebració nascuda l’any 2010 amb la llegenda de la Malavella com a eix central. Es tracta de la història d’una senyora feudal que raptava els nens de Caldes de Malavella i se’n menjava el cor tendre. Fins l’arribada al municipi del jove Maurici, qui ho va descobrir i va empènyer el poble de Caldes per revoltar-se i expulsar la Malavella.\nEn el marc d’aquesta festa, i des de l’any 2015, el Club Excursionista Caldes de Malavella organitza la Cursa de muntanya de la Malavella. La cursa compta amb dos recorreguts, un de curt i un de llarg, de 12 i 23 km respectivament. També es pot optar fer fer la marxa, sense participar en la competició. Des de 2019 s’ha afegit un nou recorregut de 7 km, apte per a totes les edats! Per als més caminadors, es pot optar pel recorregut de la cursa curta, de 12 km.\nDes de 2019 la data de la cursa passa a una data fixa: l’1 de maig, segueix enquadrada dintre les activitats de la Festa de la Malavella, però així ho podrem seguir tot.\nAquesta entrada s'ha publicat en Curses per muntanya el 26/09/2019 per CLUB EXCTA. DE CALDES DE MALAVELLA.\nL’Sky Pirineu en directe a Televisió de Catalunya\nTV3 emetrà en directe, el dissabte 5 d’octubre, a partir de les 10.00, l’Sky Pirineu, una de les proves que forma part de la Salomon Ultra Pirineu 2019 i que transcorre pel Parc Natural del Cadí-Moixeró. La cursa, que té una distància de 36 quilòmetres i 2.600 metres de desnivell positiu, comptarà amb una alta participació internacional.\nLa cursa serà l’última cursa del calendari de la Copa del Món de la ISF que es tancarà amb el màster de Limone sur Garda. Les muntanyes del berguedà també contaran amb la presència de la Selecció Catalana de Curses per Muntanya que competirà a Bagà buscant tancar una temporada amb nota.\nAmb sortida i arribada a Bagà (Berguedà), aquesta prova recorre alguns dels paratges més emblemàtics del Parc Natural del Cadí-Moixeró, amb un ascens fins al refugi més alt del Pirineu Oriental, el Niu de l’Àliga (2.510 m)i el pas per Penyes Altes (2.260 m). L’Sky Pirineu és, a més, la penúltima cursa del calendari de les World Series i l’última prova de les Golden Trail National Series 2019.\nDesprés de l’Olla de Núria, TV3 emetrà la seva segona cursa de muntanya amb un desplegament tècnic que farà possible seguir els corredors per un dels millors paratges del Pirineu. Amb el suport d’un helicòpter, durant 4 hores de retransmissió, els espectadors podran gaudir d’aquest gran entorn situat al Parc Natural del Cadí-Moixeró.\nLa retransmissió començarà a partir de les 10.00, moment en què els primers corredors ja estaran pujant els últims metres abans d’arribar al Refugi del Niu de l’Àliga, situat al cim de la Tosa d’Alp, i s’allargarà fins a les 14.00, quan ja se sabran els guanyadors de la prova.\nL’Sky Pirineu és una cursa que es disputa per primer cop aquest any i s’uneix així a l’Ultra Pirineu (94 quilòmetres), la Mitja Pirineu (19 quilòmetres), la Trail Pirineu (56 quilòmetres), la Nit Pirineu (quilòmetre vertical) i la Pirineu XS, per completar el cartell de proves que formen part de la Salomon Ultra Pirineu 2019.\nEls comentaris seran de Marc Negre i Josep M. Puig, amb l’anàlisi tècnica del corredor Marc Pinsach. La cursa també es podrà seguir a través dels mitjans digitals de TV3, amb un especial seguiment per Twitter amb l’etiqueta #UltraPirineuTV3.\nAquesta entrada s'ha publicat en Curses per muntanya, General el 17/09/2019 per Quim Pons.\nPere Rullan torna a quedar-se a les portes del pòdium a la Zacup\nDiu el tòpic que a la tercera sempre va la vençuda, i segurament això li va passar pel cap al component de la Selecció Catalana de Curses per Muntanya, Pere Rullan (La Molina Club d’Esports) després de tancar la seva participació a la Zacup.\nL’esportista de la selecció ja es va quedar a les portes del pòdium a Andorra a l’ Skyrace Comapedrosa i ho ha tornat a fer a Itàlia. Rullan tindrà l’última oportunitat per pujar a un pòdium de la Copa del Món aquesta temporada a Bagà a començaments d’octubre.\nRullan ha aconseguit un gran cinquè lloc en una de les darreres proves del calendari internacional. L’esportista establert a la Molina ha tornat a demostrar que pensa poc en penjar les sabatilles i que encara pot competir entre els millor en proves de l’exigència de la Zacup.\nEl solleric va arribar a només set minuts del pòdium que va tancar l’il·lustre, Daniel Antonioli. En una cursa dura, tècnica, nerviosa i intensa, molt marcada per un darrer descens espectacular fins al poble de Pasturo.\nEl ruandès Jean Baptiste Simukeka va ser la gran sensació de la prova i va ser capaç de tancar els 27 km i 2.650 m de desnivell amb un temps de 2:49:21. El segon lloc va ser pel corredor del CEM la Cameta Coixa Zaid Ait Malek, que va arribara la meta de Pasturo a poc menys de tres minuts de Simukeka. Amb aquest segon lloc Ait Malek puja fins al tercer lloc a la general que segueix liderada pel català Oriol Cardona (Skimo Club Camprodon).\nL’altre component de la selecció, el berguedà Gerard Españó (AE Mountain Runners del Berguedà), va tornar a mostrar que és un motor diesel en les curses per muntanya i que la seva regularitat el fa aconseguir sempre resultats de mèrit. Españó torna a estar dins del top20 d’una cursa de Copa del Món i ho fa amb un més que treballat quinzè lloc.\nEster Casajuana va seguir sumant a Itàlia Foto:Skyrunning\nEn categoria femenina la representació de la selecció presentava un cartell també de luxe amb Ester Casajuana (CE Alliberadrenalina) i Clàudia Sabata (CE Berguedà). Sabata va abandonar la cursa abans d’hora i no va poder lluitar per repetir la bona actuació que ens va deixar a l’Skyrace Comapedrosa.\nPer la seva banda Ester Casajuana, no va acabar de trobar el ritme de cursa que l’havia portat al segon lloc també a Comapedrosa o a la victòria a l’europeu de curses per muntanya i es va conformar amb un molt bon novè lloc que la va deixar però sense poder optar als llocs de pòdium de la cursa.\nLa catalana Sheila Avilés (CEM la Cameta Coixa) si que va pujar al segon calaix del pòdium per darrera de la rumanesa Denisa Dragomir i torna a ser líder de la general de la Copa del Món. La igualadina lluitarà fins l’última prova a Limone sur Garda per aconeguir emportar-se la competició.\nPel que fa a la selecció catalana tancarà temporada el pròxim 5 d’octubre a Bagà en el que serà penúltima prova de la Copa del Món de la ISF a l’Sky Pirineu.\nAquesta entrada s'ha publicat en Curses per muntanya, General el 16/09/2019 per Quim Pons.\nLa Taga 2040 Evo corona a Victor del Aguila i a Núria Hospital com a campions de la Copa\nNo hi ha hagut sopreses i Núria Hospital (Club Camí dels Íbers Trail Running) i Victor del Aguila (CE Trail Tarraco) s’han emportat la 18a edició de la Copa Catalana de Curses per Muntanya.\nHospital arribava líder a la darrera prova del calendari, la Taga 2040 Evo que s’ha disputat aquest cap de setmana a Sant Joan de les Abadesses, l’esportista del vallès n’ha tingut prou amb el tercer lloc a la cursa del ripollès per emportar-se la general de la Copa Catalana.\nLa de granollers ha fet una darrera cursa més conservadora després de guanyar l’Ultra Cerdanya i l’Sky Valls d’Aneu on va encarrilar el títol final.\nA la Taga 2040 Evo però la campiona de la Copa es va trobar amb una imparable Queralt Riba (CE RIpoll) que amb un temps de 3:25:12 va emportar-se la cursa. L’atleta local va fer bons els pronòstics i va fer valer el seu coneixement del territori per superar a la basca Maider Fraile (3:32:21) i a la mateixa Núria Hospital (3:32:21) que va tancar el pòdium.\nEn categoria masculina tampoc hi va haver sorpresa i la lluita per la victòria final entre Albert Garcia (Club Camí dels Íbers Trail Running) i Victor del Aguila (CE Trail Tarraco) es va decantar pel del Priorat.\nVictor del Aguila va tornar a mostrar que aquest any es troba en un moment de forma excepcional i es va emportar la Taga 2040 Evo amb un temps de 2:50:07.\nAquesta victòria sumada a la que ja havia aconseguit a l’Ultra Cerdanya i el tercer lloc de l’Sky Valls d’Aneu, han fet que el corredor del Trail Tarraco s’hagi emportat amb autoritat la general final. Albert Garcia que arribava amb un lleuger avantatge a la classificació en aquesta darrera cursa va arribar a la meta de Sant Joan de les Abadesses ens sisè lloc i va cedir davant del corredor tarragoní.\nL’actual campió de Catalunya d’Esquí de Muntanya, el ripollès Martí Làzaro (CE Ripoll) amb un temps de (2:50:11), va ocupar el segon lloc a la Taga 2040 Evo i el local David\nRovira (UE Sant Joan de les Abadesses) (2:56:58) va tancar el pòdium en categoria absoluta masculina.\nUna Taga 2040 Evo d’Aniversari\nLa 20a edició de la Cursa Taga 2040 ha comptat amb 318 inscrits que han omplert les tres modalitats de cursa, l’absoluta de 28 km amb un desnivell de +2000 amb el seu punt més alt al cim del Taga, la versió curta de 15 km i +900 amb el seu punt més alt a la collada de Can Camps i la tercera modalitat que s’ha estrenat en aquesta edició amb un recorregut de 9 km amb +500 de desnivell i amb el seu punt més alt al Collet de Can Marxan.\nImatge de la sortida de la Taga 2040 Evo Foto: David Fajula\nLa cursa que ha arribat a la vintena edició amb una salut de ferro, ha vist com en el recorregut de 15Km el júnior Arnau Aranda (CE Matxacuca) guanyava la cursa i aconseguia batre el rècord d’aquesta amb un temps de 1:17:56. En categoria femenina la puig-regenca, Carla Esclusa (AE Mountain Runners del Berguedà) s’ha emportat la victòria.\nAquesta entrada s'ha publicat en Curses per muntanya, General el 16/09/2019 per Carla Lopez.\nQuartet de luxe amb objectius ambiciosos a la Zacup\nLa temporada de curses per muntanya comença a fer baixada i les sèries de la Copa del Món s’han d’acabar de definir aquest pròxim mes d’octubre.\nLa Selecció Catalana de Curses per Muntanya disputarà aquest cap de setmana a Itàlia una de les darreres proves del calendari a la Zacup.\nLa representació del combinat nacional estarà encapçalada per l’aspirant a Top ten de la general i actual campiona d’Europa, Ester Casajuana (CE Alliberadrenalina). Casajuana ha sortit dels deu primers llocs però una bona actuació a itàlia la pot fer entrar de ple en la lluita pels llocs de privilegi de la general. Casajuana va sumar un segon lloc a Andorra on només va ser superada per la segona de la general la també catalana, Sheila Avilés (CEM la Cameta Coixa).\nEn categoria femenina, Clàudia Sabata (CE Berguedà) acompanyarà a Casajuana. La berguedana acostuma a portar l’etiqueta d’aspirant en qualsevol cursa on és a la línia de sortida i a la Zacup buscarà repetir el bon paper que va fer a Comapedrosa on va aconseguir el que és el seu únic pòdium d’aquesta temporada.\nPel que fa a la representació masculina Pere Rullan (La Molina Club Esports) i Gerard Españó (AE Mountain Runners del Berguedà) lluitaran també per entrar en els llocs capdavanters. Rullan amb 84 punts a la Copa del Món buscarà millorar també el quart lloc sumat a Andorra i Españó amb 58 punts vol mantenir la regularitat que ha mostrat tota la campanya.\nUna Zacup exigent\nLa Zacup és una cursa per muntanya dura, tècnica, nerviosa i intensa, de 27 km i 2.650 m de pujada vertical a gran altura, amb paisatges increïbles i vistes impressionants des del llac de Como fins als Alps.\nS’arriba al cim del nord de la Grigna (2410 m) després d’uns 15 km i amb uns 2.300 m de desnivell positiu . Una pujada amb seccions equipades amb cadenes i cordes fixes. Després del cim, comença una llarga baixada amb crestes tècniques. La línia de meta es troba situada a Pasturo situat a poc més de 640m d’altitud.\nAquesta entrada s'ha publicat en Curses per muntanya, General el 13/09/2019 per Quim Pons.\nTest d’alçada del CTCMC\nDesprés d’algunes concentracions de mitja muntanya, els components del CTCMC (Centre de Tecnificació de Curses per Muntanya de Catalunya) s’han concentrat a la Vall Ferrera.\nEl joves corredors que dirigeix Pere Rullan han fet la seva primera estada d’alta muntanya on han aconseguit superar fins a tres cims superiors als 3.000m. El planter de les curses per muntanya ha realitzat l’estad al refugi de Vall Ferrera al municipi d’Àreu, des d’on han començat els diferents entrenaments que s’han realitzat.\nEls nois i noies del centre de tecnificació han estat entrenant durant dos dies per l´exigent terreny d´alta muntanya que caracteritzen la Vall Ferrera, aconseguint fer quatre pics exigents en dues jornades.\nEn la primera sessió els membres del CTCMC van pujar al cim de Lavans de 2.896 metres, tot reseguint el Gr 11 per la vall de Baiau.\nDesprés d´agafar forces i descansar al refugi de Vall Farrera, la segona jornada va arribar el que podríem etiquetar d’etapa reina, ja que pujant per la Vall de Sotllo van pujar els cim del Verdaguer 3.129 metres, la Pica d´Estats 3.143 metres i el Montcalm 3.077 metres, amb una jornada d’alta intensitat en aquest tram final de temporada.\nPere Rullan va seleccionar per aquesta concentració a 12 esportistes que van ser els escollits per a realitzar l’estada d’alta muntanya. Martina Gonfaus (Associació Esportiva Mountain Runners del Berguedà), Berta Guitart (Associació Esportiva Mountain Runners del Berguedà), Gael Álvarez (Club Esportista Mindundis Team), Jan Castillo (Club Excursionista Moianès Independent), Aniol Pujiula (Grup Excursionista Cultural i Alpinista – Lletissonada), Iu Jaume (Associació Esportiva i Cultural Capgirell), Ramón Caballeria (Grup Excursionista Cultural i Alpinista – Lletissonada), Sebastià Feliu (Associació Esportiva Pallars), Sergi Lladó (Centre Excusionista Vilassar de Mar), Sergi Cabeza (Club Excursionista Madteam), Carla Esclusa (Associació Esportiva Mountain Runners del Berguedà) i Lídia Criballés (UE Vic).\nEls joves del CTCMC començant l’activitat al refugi de Vallferrera\nAgafant força al refugi de Vallferrera\nAquesta entrada s'ha publicat en Curses per muntanya, General el 12/09/2019 per Quim Pons.\nGuillem Campeny i Sara Sanante s’emporten la Burriac Atac\nLa cursa nocturna de muntanya Burriac Atac, ha demostrat una vegada més que s’ha convertit amb els quinze anys d’història en la seu de la festa de curses per muntanya nocturnes. Aquesta prova, inclosa dins el calendari de curses per muntanya de la FEEC, és una de les cites indispensables del calendari per molt corredors per muntanya catalans. Quinze edicions avalen al Centre Excursionista Vilassar de Mar, els Piris, que amb un saber fer exemplar fa gaudir d’una gran jornada a tots els participants.\nGuillem Campeny (AE Matxacuca) ha estat el guanyador de l’edició d’enguany. Des de l’inici de la cursa, al mític carrer de Sant Joan de Vilassar de Mar, ja ha agafat la primera posició i no l’ha abandonat fins arribar a la línia de meta a la platja de Cabrera de Mar. Campeny, ha finalitzat els 19 quilòmetres amb un temps de 01:35:26. El segon lloc del podi l’ha guanyat Miquel Corbera qui ha seguit, amb una distància considerable, en tot moment a Guillem Campeny arribant a meta 5 minuts més tard que el primer. Pel que fa a la tercera posició no s’ha decidit fins a l’última recta de la cursa. El tercer classificat, Carlos Cera, ha aconseguit el tercer lloc del pòdium. Finalment, ha trepitjat la línia de meta amb un temps de 01:43:07, en un sprint amb el quart classificat, Pedro López, al que ha guanyat en els últims metres.\nPel que fa al podi femení, al segon pas de control ja estava gairebé decidit. Sara Sanante ha estat la primera noia en entrar a meta amb un temps de 02:02:18. Vuit minuts més tard arribava la segona fèmina la local Carla Benedicto a la platja de Cabrera de Mar. Adriana Daza (Club Pedala.cat Balaguer) tancava el podi femení en 02:10:11.\nMés de 600 corredors i corredores han participat en aquesta edició que ha estat marcada pel gran ambient acompanyat d’una autèntica festa de les curses per muntanya. Un dels aspectes que fan que la Burriac Atac sigui una cursa tan especial i única és per la gran animació de la gent abans, durant i posteriorment a la cursa. Un altre punt fort de la cursa nocturna és que comença i acaba al nivell del mar però gran part del recorregut és per muntanya. El castell de Burriac, situat a 401m, és el punt més alt i des d’allà es pot controlar visualment tota la costa i la plana del Maresme.\nAutèntic luxe a La Marrec Atac!\nMés de 500 nens i nenes han gaudit de les diferents curses que completaven la Marrec Atac. Aquesta prova esportiva té com a objectiu apropar l’esport als més petits des d’una vessant lúdica i no competitiva, acompanyats d’un ambient festiu i familiar. És una cursa adreçada als infants de 0 a 14 anys però també està oberta a les seves famílies.\nAquesta entrada s'ha publicat en Curses per muntanya, General el 09/09/2019 per Carla Lopez.\nLa Llanera Trail, la marató i mitja marató per muntanya de Sabadell, és una cursa que es desenvolupa entre els termes municipals de Sabadell, Castellar del Vallès i Sentmenat que transcórrer per corriols inèdits i sorprenents que ens menen cap a dalt el cim del Puig de la Creu. Són camins de boscos inspiradors, plens d’històries personals dels nostres avantpassats que els recorrien habitualment i ara estan pràcticament oblidats.\nOferim dos recorreguts ben diferenciats en format de Marató i Mitja marató, que comparteixen bona part de l’atractiu traçat i, tot i que els recorreguts poden semblar inicialment molt accessibles, sorprenen pel que suggereix i per l’esforç que requereixen.\nAmb sortida i arribada a la Plaça del Doctor Robert, en ple centre de Sabadell, l’edició de 2020 tornarà ser una festa participativa, oberta a tothom i on els corredors podran gaudir d’una jornada esportiva en plena natura a tocar d’una gran ciutat.\nAquesta entrada s'ha publicat en Curses per muntanya el 05/09/2019 per UNIÓ EXCTA. DE SABADELL.


Sánchez emplaça la dreta a “acceptar el resultat de les urnes”\nEl líder del PSOE cita Azaña i recorda que "ningú té dret a patrimonialitzar el patriotisme"\nEl candidat a la investidura, Pedro Sánchez, ha dedicat el seu discurs en aquesta jornada decisiva de la investidura a emplaçar a la dreta a “acceptar el resultat de les urnes” i ha recordat que la seva elecció permetrà la constitució d’un govern després d’un any i mig d’executiu en funcions. “O coalició progressista o més bloqueig”, ha afirmat Sánchez, que ha avançat que després de la investidura pretén “buscar amb els diferents grups fórmules per facilitar en el futur la formació de majories de govern”, perquè “és inadmissible una situació així es repeteixi en el futur”. Sánchez ha respost també els crits que li han arribat des dels escons de la dreta recordant a PP, Cs i Vox recordant que “el Congrés dels Diputats, com la Constitució i Espanya, no és seu”. “Tinguin una mica de nivell democràtic, respectin l’orador en l’ús de la paraula, aquesta cambra no és seva”.\nSánchez ha obert el seu discurs recordat que fa un any i mig que el govern espanyol està en funcions, una situació que és “inadmissible que es repeteixi en el futur” , i ha insistit en la necessitat “d’avançar”. Per això ha agraït el suport dels grups que faciliten la investidura amb la seva abstenció –com ERC- i ha criticat els “nacionalismes intransigents” de la “Espanya que bloqueja”.\n“No hi ha una altra opció de govern”, ha recordat, perquè “cinc eleccions amb el mateix resultat no són una coincidència, es diu democràcia i significa l’expressió de la voluntat popular”. Per aquest motiu ha recordat a la dreta que el principi de la democràcia implica “acceptar el resultat de les urnes” i ha criticat els “insults” que han emès els partits que comparteixen “només el bloqueig”. “Ho han intentat tot, cinc eleccions i han fracassat”, ha dit dirigint-se a la dreta, a qui ha acusat de “tensionar i tensionar la situació per veure si apareixia una nova oportunitat”.\n“Acceptin la realitat: han perdut les eleccions i perdran la votació al dia d’avui, i poden fer dues coses: o seguir en rebequeria o acceptar el resultat democràtic”, ha sentenciat Sánchez abans de defensar les mesures acordades amb Podem en favor de les polítiques socials, també l’augment dels impostos a les rendes més altes. Sánchez, que ha citat Manuel Azaña per recordar que “ningú té dret a patrimonialitzar el patriotisme”, s’ha mostrat esperançat que en breu se superarà “aquest clima tòxic” que la dreta ha instal·lat al Congrés, i s’obre una etapa de “clima constructiu”.\nDiputats del PP, Vox i Cs han cridat i protestat durant el discurs de Sánchez. La presidenta del Congrés, Meritxell Batet, ha hagut de demanar-lo silenci per deixar continuar la intervenció del candidat socialista. A l’entrada, els diputats del PSOE i Unides Podem han rebut dempeus entre aplaudiments al president del govern en funcions.


Consulta les nostres tarifes i disponibilitat introduint la data d’entrada i sortida.\nReserva ara a través de la nostra web i aprofita les millors condicions de reserva online al Mas Vilà.\n- Millor preu garantit\n- Confirmació immediata\n- Reserva totalment segura\n- Tracta directament amb nosaltres\n- Cancel·lació més flexible\nTens cap consulta? No dubtis en trucar-nos!\nEs sol·licitarà un numero de targeta de crèdit com a garantia de la reserva i pre-autoritzarem la targeta facilitada com comprovació de targeta vàlida per garantir la reserva.\nLes reserves podran ser cancel·lades fins a 7 dies abans de la data d’arribada sense càrrecs addicionals. Qualsevol anul·lació realitzada amb menys de 7 dies abans de l’arribada, implica el càrrec corresponent a la meitat de l’estada (càrrec mínim d’una nit) com a penalització per anul·lació. En cas de no presentar-se el dia d’entrada o avançament del dia de sortida, el total de la reserva serà carregada. En cas de modificació s’haurà de fer amb mínim 7 dies d’avançament i s’adaptaran els preus als existents en aquell moment per les noves dates sol·licitades. Les promocions No Reemborsables no permetran canvis ni anul·lacions. En el moment d’efectuar la reserva, es cobrarà la totalitat de la mateixa i no podran ser modificades ni anul·lades.\nL’horari d’entrada a l’establiment és a partir de les 16h i l’horari de sortida és fins les 10h.\nEls menors de 2 anys es poden allotjar gratuïtament amb un bressol. Servei sota petició, nombre màxim de bressols per casa: 1.\nEl nombre d’ocupants de l’allotjament no podrà superar les places especificades en cada reserva. Així mateix, no es permet l’entrada de terceres persones convidades pels clients ocupants d’un allotjament.\nL’allotjament s’entrega equipat amb tots els estris de cuina, roba de llit i tovalloles de bany.\nEls consums d’aigua, electricitat, calefacció i llenya estan inclosos en el preu total de l’estada, i per tant no és permesa la utilització d’aparells que alterin els consums previstos de subministraments. Per a conservar el medi ambient, us demanem un ús racional de l’aigua, la llum, la calefacció i la llenya.\nÉs obligació dels clients deixar l’allotjament en les condicions de neteja, funcionament i ús en que fou entregada.\nNo és permesa la utilització de la casa per qualsevol mena d’activitat diferent a la d’allotjament. Tampoc es podran realitzar activitats i conductes contràries a la higiene o normal convivència o que atemptin contra l’ordre públic.


La Gent Gran de Lleida gaudeix del tradicional Ball de la Festa Major — Benestar Social - Serveis i Recursos - La Paeria - Ajuntament de Lleida\nEsteu aquí: Inici › Serveis Especialitzats › Activitats per a la gent gran i promoció del voluntariat › Notícies › La Gent Gran de Lleida gaudeix del tradicional Ball de la Festa Major\nLa Gent Gran de Lleida gaudeix del tradicional Ball de la Festa Major\nL’alcalde Ros ha agraït la tasca desenvolupada durant 30 anys pel president de la Coordinadora de Jubilats, Josep Pueyo, que ha anunciat que deixa el càrrec\nEls aficionats al ball i, en especial, la gent gran de la ciutat ja han sortit aquest dimarts a gaudir del programa festiu amb el tradicional Ball de Festa Major, que s’ha fet al pavelló 3 dels Camps Elisis. El paer en cap, Àngel Ros, acompanyat de la regidora Sara Mestres i del president de la Coordinadora de Jubilats, Josep Pueyo, ha saludat els i les balladores i els ha convidat a passar una bona festa, gaudint de l’ambient i de la varietat d’activitats organitzades per a tots els gustos i edats. Alhora, el paer en cap ha agraït la tasca desenvolupada durant 30 anys per Pueyo que avui ha anunciat que deixa el càrrec i qui ha desitjat tots els encerts a les persones que prenguin el seu relleu.\nL’alcalde Ros també ha remarcat la vitalitat i el dinamisme que caracteritza el col·lectiu de persones grans de la ciutat i ha valorat la seva participació en les propostes que es fan durant l’any a les llars i a la ciutat. La sessió de ball, d’entrada lliure i gratuïta, ha estat amenitzada per l’orquestra Quartz. El Ball de Festa Major promou passar una bona estona alhora que es fomenta l’activitat física i mantenir-se en forma. Com és habitual, la Coordinadora de Jubilats de les diferents llars de la ciutat aprofita per fer el lliurament de trofeus de les competicions que s’ha fet durant la temporada (bitlles, parxís, petanca, etc.).\nAl Ball de la Festa Major també hi ha assistit el tinent d’alcalde Fèlix Larrosa i els regidors Marta Gispert, José María Córdoba i Joan Vilella.\nEnguany l’activitat Tardes de Ball se celebrarà a l’octubre, dins els actes que s’organitzen en el marc del Dia Internacional de la Gent Gran. La proposta arriba a la 25a edició i amb motiu d’aquest aniversari farà una exposició retrospectiva dels cartells que han guanyat el concurs Tardes de Ball.


Cerca totes les ofertes d'hotels a Uettingen Entrada:\nFränkischer Landgasthof...Habitacions per nit per només93 EUR Més zones a Uettingen\nMés de 1.175.000 propietats en tot el móns - cada dia n'afegim més Amb la confiança de més de 31.000.000 clients satisfets Garantia de preus més baixos 12 milions i més resenyes de clients d'Agoda Amb disponibilitat a més de 58.000 ciutats en tot el món Llocs històrics de Uettingen Restaurants i cafeteries\nMuhlenstubleRestaurant Badischer HofShanghaiSteakhouse Arena Nuran TokgozZum Alten Tuermle\nUettingen és en dels molts llocs de Uettingen que els viatgers gaudeixen de visitar. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Uettingen té molt a oferir: llocs famosos, bons restaurants i una gama d'entreteniment emocionant. Quan és hora de reservar l'hotel adequat a Uettingen o a qualsevol lloc a Uettingen, agoda.com ofereix els millors preus. Explori un llistat complet d'allotjaments i trobi el lloc perfecte per a vostè. Vegi les ofertes d'hotels més ben qualificades a Uettingen insertant les seves dates de viatge a la pestanya de recerca.\nHotels destacats a Uettingen, Uettingen\nSi el que està buscant és per un hotel ben situat a Uettingen, no busqui més enllà de Fränkischer...\nTots els hotels de Uettingen\nHotels a Uettingen: Fränkischer Landgasthof\nLlocs d'interès a Uettingen: ShanghaiMuhlenstuble


Política de cookies - Santapau-Pifma\nSantaPau-Pifma utilitza les cookies estrictament necessàries i essencials perquè utilitzeu els nostres llocs web i us permetin moure lliurement, utilitzar àrees segures, opcions personalitzades, etc. A més,SantaPau-Pifma utilitza cookies que recullen dades relatives a l’anàlisi d’ús de la web. Aquestes s’utilitzen per ajudar a millorar el servei al client, mesurant l’ús i el rendiment de la pàgina, per optimitzar-la i personalitzar-la.\nEls nostres llocs també poden tenir enllaços de xarxes socials (com Facebook o Twitter).SantaPau-Pifma no controla les cookies utilitzades per aquestes xarxes externes. Per a més informació sobre les cookies de les xarxes socials o altres webs alienes, aconsellem revisar les seves pròpies polítiques decookies.\nCookies publicitaries / de publicitat: Les cookies publicitàries permeten la gestió dels espais publicitaris en base a criteris concrets. Per exemple la freqüència d’accés, el contingut editat, etc.Les cookies de publicitat permeten a través de la gestió de la publicitat emmagatzemar informació del comportament a través de l’observació d’hàbits, estudiant els accessos i formant un perfil de preferències de l’usuari, per oferir publicitat relacionada amb els interessos del seu perfil.\nSegons el plaç:\nPer complir amb la legislació vigent, hem de demanar el seu permís per gestionar cookies. Si decideix no autoritzar el tractament indicant la no conformitat, només utilitzaríem les cookies técnicas, ja que són imprescindibles per a la navegació per la nostra web. En aquest cas, no emmagatzemaríem cap cookie. En el cas de seguir navegant pel nostre lloc web sense denegar la seva autorització implica que accepta el seu ús.\nTingui en compte que si rebutja o esborra les cookies de navegació per la web, no podrem mantenir les seves preferències, algunes característiques de les pàgines no estaran operatives, no podrem oferir serveis personalitzats i cada vegada que navegui per la nostra web haurem de sol.licitar de nou la seva autorització per a l’ús de cookies.\nSi està d’acord amb la política de cookies de SantaPau-Pifma cliqueu a botó ACCEPTAR del banner que apareix a la nostra pàgina web.


Jordi López serà l’entrenador del Terrassa FC 21/22 a Segona RFEF\nTerrassa FC Dijous, 17 Juny 2021 13:50\nL’exjugador cardedeuenc de Primera i Segona i fins ara segon tècnic de la UE Cornellà agafa el relleu de Juanjo García a la banqueta terrassista.\nEl Terrassa FC B cerca el campionat i l’ascens i arrodonir l’èxit del primer equip\nTerrassa FC Dissabte, 22 Mai 2021 08:37\nUn Terrassa FC B immaculat, líder intractable del Grup 13 de Quarta Catalana, necessita només un punt contra l’Ullastrell dissabte a Can Boada (17 hores) per proclamar-se campió i ascendir a Tercera Catalana. Aquest ascens és fonamental, ja que, amb el Terrassa FC a 2ª RFEF, un filial en una categoria més elevada aportarà més consistència estructural.\nTerrassa FC-Pardinyes: penúltim cartutx\nTerrassa FC Dissabte, 15 Mai 2021 15:27\nUn Terrassa FC femení encara amb opcions de salvació rep el CF Pardinyes de Lleida en la penúltima jornada de Lliga tot buscant un resultat que permeti mantenir les opcions de permanència. Les de Joan Bacardit necessiten sumar imperiosament els tres punts contra un rival que no es juga res.\nSocis Dimecres, 12 Mai 2021 16:18\nTerrassa FC-Girona B: un matx per somiar\nTerrassa FC Dimarts, 11 Mai 2021 22:46\nUn Terrassa FC llançat després de la gran victòria per 3-1 contra el Granollers i situat en zona d’ascens directe afronta aquest dimecres un partit clau contra el filial del Girona. Els de Juanjo García són conscients que puntuar els donaria mig ascens a 2ª RFEF. L’entrada a l’Olímpic serà gratuïta.


El PSC farà «el que calgui» per evitar que Maragall sigui alcalde | NacióDigital\nper Andreu Merino, Seu del PSC, 27 de maig de 2019 a les 13:55 |\nEl PSC està decidit a posar en pràctica el mantra que ha repetit el seu candidat a Barcelona, Jaume Collboni, durant la campanya: evitar que l'independentisme entri al govern municipal. Aquest dilluns el primer secretari dels socialistes catalans, Miquel Iceta, ha assegurat que el partit farà "el que calgui" per evitar que Ernest Maragall (ERC) lideri el nou executiu local.\nIceta ha demanat que no es doni per fet que l'alcaldia serà per als republicans i ha recordat que l'independentisme ha perdut tres regidors a la capital catalana, si es comparen els resultats del 26-M amb els del 2015, passant de 18 a 15. "Parlarem amb tothom per buscar la millor fórmula d'estabilitat". El líder socialista no ha volgut expressar les seves preferències però ha fet una picada d'ullet a Barcelona en Comú. "Estaran d'acord que un govern en minoria no ha estat el millor, ni per la ciutat ni per a ells", ha dit.\nEn aquest sentit, ha considerat "estrany" que Maragall vulgui fer de Barcelona la "capital de l'independentisme" mentre els partits independentistes estan en minoria. "No volem que Barcelona sigui una peça del joc independentista", ha apuntat.\nEls comuns i Valls, a escena\nEl PSC ha quedat en tercer lloc a les municipals, per darrere d'ERC i Barcelona en Comú. Precisament els comuns apareixen com la principal força amb qui els socialistes tindrien opció d'arribar a acords. De fet, ja van governar plegats durant la primera meitat del mandat, abans que les bases dels comuns decidissin trencar el pacte pel suport del PSC al 155.\nMentrestant, el futur de la candidatura liderada per Manuel Valls també pot ser rellevant a l'hora de conformar govern. L'exprimer ministre francès ha assegurat un acord amb Vox seria "motiu per trencar amb un partit", en referència a la possibilitat que el partit taronja pacti amb la ultradreta a la comunitat de Madrid.\nDe fet, algunes veus dels comuns, ja han apostat perquè Valls col·labori amb la conformació d'un govern no independentista liderat per Ada Colau. És el cas de Raimundo Viejo, regidor de Barcelona en Comú a l'inici del mandat i exdiputat de Podem al Congrés. "La responsabilitat de Barcelona en comú implicaria proposar al PSC un acord de legislatura, amb Ada Colau d'alcaldessa i el suport puntual de Valls", ha manifestat a través de Twitter.\n— Raimundo Viejo Viñas (@_mundus) May 27, 2019\nEn la mateixa línia s'ha manifestat l'exsenador Óscar Guardingo, que ha expressat que un possible trencament entre Valls i Ciutadans obriria la possibilitat que el consistori no acabés "en mans" de l'independentisme.\nEls comuns, sobre Colau: «Continua sent el principal actiu polític de l'organització»\nEleccions municipals 2019, Eleccions municipals Barcelona 2019, Barcelona, Política, eleccions municipals, eleccions municipals 2019, Barcelona, PSC, Miquel Iceta, Ada Colau, ERC, Barcelona en Comú, Ernest Maragall\nPer Anònim el 27 de maig de 2019 a les 20:16\nRessentiment, n'hi diuen\nPer Vvv el 27 de maig de 2019 a les 15:56\nNo m'heu deixat ser president del Senat, que tanta il·lusió em feia, doncs ara pacto amb qui sigui. Quin paio!\nPer Vilatà el 27 de maig de 2019 a les 14:56\nSi s'arriba a quedar el vostre amic PP, sense els dos representants (pendent de recompte) millor un pacte ERC i la Colau que vosaltres\nSi al Iceta el Maragall li fa rabia...\nPer Anonim 1234 el 27 de maig de 2019 a les 14:24\n... vol dir que el Maragall és el millor per a Barcelona i Catalunya.\nPer Gatvell el 27 de maig de 2019 a les 14:13\nVaja, volen un trifatxet, amb el lletreret de "progresista", per barrar el pas al republicanisme. Per surar electoralment s'enfonsen ideològica, política i moralment, la seva campanya en base a la seguretat i el nacionalisme espanyol els retrata: PSC's.


A PEU: Caminant a poc a poc s'observa millor la vida: La darrera innocentada del 2012\nJa sabem que la historicitat d’aquest text es pot posar en dubte –com la de tants altres textos evangèlics- però sí que tenim testimonis de la crueltat i de totes les brutalitats d' Herodes a través de l’ historiador Flavi Josep. Ens explica que Herodes va fer ofegar el seu cunyat Aristòbul quan li va semblar que aquest es tornava massa popular i li poda fer ombra. També va assassinar el seu sogre, a un altre cunyat i a la seva dona. I, en els darrers anys de la seva vida, va fer matar els seus propis fills Alexandre i Aristòbul. I no en va tenir prou: cinc dies abans de la seva pròpia mort va matar el seu fill Antipatre i altres notables del regne.


Critica el govern de Mariano Rajoy per no haver aprofitat el 155 per “desarticular el moviment separatista” i permetre que “segueixi viu”.\nMadrid .- L’expresident del govern espanyol José María Aznar ha criticat aquest dimarts en una entrevista a Onda Cero que “presos colpistes estiguin essent traslladats a presons a Catalunya dirigides administrativament pels colpistes”. Un “error greu” del govern espanyol “des del punt de vista de la nació espanyola i de l’Estat” que es pot atribuir també als que “no van intervenir aquesta autonomia per desarticular el moviment separatista”, i que han permès, per tant, que “el moviment separatista segueixi viu”. “Sincerament és una actuació amb conseqüències devastadores”, ha afirmat Aznar, que ha atribuït la situació a l’operació diàleg dirigida per Soraya Sáenz de Santamaría quan era vicepresidenta del govern espanyol. Segons l’expresident espanyol, tot el que ha passat hauria de provocar “una reflexió” perquè “si els electors catalans constitucionalistes diuen que prefereixen a aquest senyor –en referència a Rivera- que al president del govern, aquest és un missatge molt fort”.\nAznar ha afirmat que hi ha “un cop d’Estat sense resoldre” a Catalunya que “és la principal amenaça” que té l’Estat. “Estem vivint una circumstància política bastant insòlita: Espanya ha patit un cop d’Estat, el cop d’Estat no s’ha resolt ni s’ha desarticulat, s’ha produït una intervenció de l’autonomia i s’ha posat a disposició de la justícia alguns dels colpistes, però la intervenció ha estat per convocar eleccions un mes després del cop d’Estat que han tornat a guanyar”, ha lamentat.\nHa atribuït aquests “errors” als “responsables” de l’operació diàleg “per fer Junqueras president de la Generalitat”, és a dir, a Mariano Rajoy i Soraya Sáenz de Santamaría, i ho ha contraposat al Pla Ibarretxe, que “es va desarticular”. Segons Aznar, totes aquestes coses “desarmen la nació espanyola” i hi ha un cabdal polític “que s’està dilapidant”, cosa de la que “ens penedirem”.